**Zápisnica zo zasadnutia Združenia rodičov a zástupcov žiakov na Základnej škole Alexandra Dubčeka o.z., Majerníkova 62, 841 05 Bratislava, dňa 04.12.2017**

Miesto stretnutia: ZŠ A. Dubčeka, Majerníkova 62, BA, zborovňa

Čas: 04.12.2017 o 17:45 h

Počet prítomných členov: 13, viď. priložená prezenčná listina

Hostia: p. Bernáth - riaditeľ školy, p. Andrýsková – zástupkyňa riaditeľa pre I. stupeň,

p. Kačurová – zástupkyňa riaditeľa pre II. stupeň

Príloha jediná : prezenčná listina

Stretnutie zahájil pán Gabaj, privítal prítomných a navrhol nasledovný program :

Program :

1. Diskusia triednych zástupcov, voľba zapisovateľa a overovateľa zápisnice
2. Informácie vedenia školy, diskusia
3. Informácia predsedníctva o.z.:

* Hospodárenie o.z. 9 – 11/2017, oslovenie rodičov na úhradu príspevku, 2% za rok 2016, použitie 2% za rok 2017, projekty

1. Schvaľovanie rozpočtu združenia šk. rok 2017/2018
2. Vyhodnotenie projektu v oblasti prevencie kriminality – SPOLU TO DOKÁŽEME
3. Iné
4. Záver
5. Pán Gabaj privítal všetkých prítomných.

Voľba zapisovateľa a overovateľa zápisnice: p. Gabaj navrhol ako zapisovatelku p. Bezákovú Gabrielu, ktorá túto úlohu prijala. Za overovateľa zápisnice sa prihlásil p. Benkovič a bol jednohlasne odsúhlasený všetkými prítomnými.

1. Zasadnutie otvoril p. Bernáth.

Návrh p. Gabaja – schádzať na zasadnutie Združenia rodičov s vedením školy o týždeň skôr pred triednymi aktívmi (ak to nekoliduje s prázdninami) – bol jednohlasne prijatý. Čas nachystať zápisnicu na triedne aktívy.

Vybavenie školy (informuje p. Bernáth):

BAZÉN: článok v Karloveských novinách – podrobne popísané, 2 ponuky na rekonštruciu bazéna, plus na www stránke KV ďalšie info. Doobeda má slúžiť škole, poobede klubom a verejnosti.

SPOJOVACIA CHODBA – REKONŠTRUKCIA: info tiež na stránke KV – do konca JAN-2018 má byť zrekonštruovaná zvnútra (dá sa odvtedy používať), do konca APR-2018 má byť zrekonštruovaná aj zvonka. Bol o tom ubezpečený p. Bernáth oddelením investícií na Miestnom úrade KV.

Verejné obstarávanie cez elektr. kontraktačný systém – zmluva je v centrálnom registri zmlúv (3200 €).

OSVETLENIE V KUCHYNI – HAVARIJNÝ STAV: výmena na LED systém okrem priestoru, kde jedia žiaci. Investícia viac ako 5000 € z vlastných zdrojov.

DVE EL. UČEBNE – ZOSIEŤOVANIE: cca 5000 € by sme chceli investovať (zdroje: škola, od štátu, MČ KV, ďalšie zdroje).

P. Bernáth by sa chcel poďakovať všetkým rodičom, naposledy dali rodičia v 3.C vymaľovať triedu (za 600 € ponuka od 1 rodiča na komplet maľovku aj s upratovaním).

TESTOVANIE PIATAKOV: skupín muselo byť 7 (p. Kačurová a ďalší učitelia, čo išli na iné školy ako externý dozor, administrátori tohto testovania)

VZDELÁVANIE SENIOROV – V POČÍTAČOVEJ GRAMOTNOSTI: podpora za našej školy (1 p. učiteľka + žiaci našej školy – info v KV novinách + web).

PLÁN – VÝSTAVA SNP: všetkých vecí, čo súvisia s časom SNP – odkomunikované to bude učiteľmi Dejepisu.

Pozvánka na túto výstavu: 8.12.2017 pre žiakov, 9.12.2017 pre všetkých, aj rodičov.

VIANOČNÁ AKADÉMIA: 14.12.2017 (v popoľudňajších hodinách, čas sa ešte upresní) – pre rodičov a rodiny.

VIANOČNÉ TRHY: 20.12.2017 - čo deti doma vyrobia – peniaze pôjdu do triednych fondov na míňanie pre žiakov (napr. ceny v ŠVP, zmrzlina a pod.). Budú cez vyučovanie – deti to viac vtedy baví, dať im nejaké peniažky do školy, aby nám mohli kúpiť darčeky, rozvíja sa tým finančná gramotnosť detí.

FOTOGRAFOVANIE: v pondelok, 11.12.2017.

HYGIENA – KONTROLA: na podnet niekoho z rodičov. Správa z hygieny je na stránke školy kompletne zverejnená.

TEMATICKÁ INŠPEKCIA: trvala 1 mesiac, od 18.10.2017 kontrolóri chodili do tried, ďalej bola etapa dotazníkov u detí aj učiteľov. Minulý školský rok skončila naša škola nad celoslovenským priemerom (najlepšia škola v SR) v čitateľskej gramotnosti. Kontrolóri sledovali na hodinách SJL, Občianskej náuky, Dejepisu a ANJ, prečo sme skončili ako najlepší v SR. Boli takto na 2 najlepších a 2 najhorších školách.

AREÁL ŠKOLY – AKO MÁ VYZERAŤ: rieši sa to s MČ KV + KŠK, my máme požiadavky, čo by tam malo byť, plus učiteľky TŠV + p. Zeman + školský klub detí. Mal by slúžiť v prvom rade ako športový a nie voľnočasový areál.

PREVENCIA KRIMINALITY: p. Bernáth poďakoval všetkým zúčastneným. Tento projekt zastrešuje p. Gabaj, p. Kačurová, p. Zeman atď., zúčastňujú sa ho aj psychológovia mimo školy (odborné prednášky). Vo vestibule školy pribudla Klubovňa pre II. stupeň, ktorá momentálne funguje každý pracovný deň od 14:00 – 15:00 h.

V Malackách boli pozrieť podobný projekt „Mediácia“ – ďakuje všetkým zúčastneným žiakom (vystúpenie, prezentácia, ukončenie) – nečakal, že tak pekne a na vysokej úrovni vedia prezentovať.

ZOZNAM AKCIÍ: na webe oddelene pre I. a II. stupeň.

FACEBOOKOVSKÁ STRÁNKA ŠKOLY: už funguje.

Diskusia:

* Otázka p. Gabaja – kedy budú výsledky testovania piatakov – p. Bernáth: ešte neprišli výsledky (sú už ale vraj zverejnené komplexné štatistiky na internete).
* Využitie telocviční (p. Chorváth) – momentálne využívané basketbalovým družstvom MBK. Cez víkendy možnosť využitia aj inými subjektmi na základe objednávky cez p. Bernátha (následne to bude riešiť ekonómka). Nájom môže byť komerčný alebo nekomerčný (pre naše deti) – ten bude najmenší, aký existuje, tzn. 1 €. Keď bude MBK – p. Ivanovič – vedieť, že budú v niektorý deň v telocvični naše deti/rodičia, je to ok aj pre p. Bernátha.

Diskusiu ukončil p. Bernáth.

1. P. Gabaj nás informoval o vyzbieraní 7142 € na bazén za minulý rok (2% z daní) – je to viac ako 100%-ný prírastok oproti predchádzajúcemu roku). Vyzval vedenie školy, aby si premysleli, na aký účel sa bude zbierať 2% za rok 2017, aby rodičia vedeli, na čo konkrétne tie peniaze pôjdu. Od JAN-2018 bude na to robená informačná kampaň. Podľa stupňa oslovenia rodičov zo školy a vhodného účelu sa dosiahne maximálna suma.

P. Bernáth má predstavu, ako dovybaviť deti, ale majú rozbehnuté nejaké projekty (výmena tabúľ a pod.). Až keď to „vybuchne“, potom vie povedať, na aký účel sa majú zbierať tie 2%. Inak by išlo o duplicitu zbytočnú. Najskôr to bude vedieť až v JAN-2018, keď sa vynulujú účty.

5-ročné obdobie na vybavenie učební – normatív.

P. Bernáth je zástancom toho, aby sa peniaze od rodičov dostali k deťom (krúžky a pod.), nie na vybavenie školy. Ak budú všetky tieto potreby naplnené, až potom môžu byť následne použité tieto peniaze na hmotný majetok školy (priorita sú deti).

Úloha pre triednych zástupcov: zistiť od rodičov v triedach, na čo by chceli použiť poukázanie 2%, ktoré sa budú zbierať za rok 2017.

Krúžky – existuje krúžok doučovania matematiky. Sú dokonca tri. Všetky ostatné krúžky sú maximálne obsadené, dokonca nad pôvodne určený limit učiteľov, ktorí dané krúžky prevádzkujú. Ak Vaše dieťa chce navštevovať nejaký ďalší resp. iný krúžok, treba sa obrátiť priamo na učiteľa, ktorý daný krúžok vedie a s ním sa dohodnúť.

Učebnice – 8. a 9. ročník ide podľa starého, 5., 6. a 7. ročník podľa inovovaného systému učebníc. Pracovné zošity sú pre učiteľa pomôcka, nedajú sa platiť z Ministerstva školstva, zvyšujú čitateľskú gramotnosť, deti sa stretnú s otázkami a úlohami, s ktorými by sa inak nestretli.

P. Gabaj – oslovil školu, či a načo podávať grantový program Naše Mesto 2018, 400 € by sa dalo získať.

P. Gabaj – oslovil vedenie školy - zamyslieť sa, ako ďalej, aby sme udržali „Klubovňu pre II. stupeň“ v prevádzke aj po skončení projektu. Bolo by vhodné spraviť vyhodnotenie projektu zo strany školy, ako sa prejavil projekt prevencie kriminality na žiakoch. Nutné uviesť aj do záverečnej správy. Ľudia zvonka, ktorí so školou nemajú nič spoločné, prispeli sumou cca 2400 € na tento projekt – workout prvky a ďalšie vecné dary.

P. Bernáth – odporúča triednym učiteľkám zbierať hotovosť na ZRŠ (lebo na účet je to anonymné). Následne tieto peniaze môžu uložiť do trezoru školy, nemusia ich držať u seba. Triedne učiteľky by mali zostaviť zoznam rodičov, ktorí nezaplatili tento príspevok. Triedni zástupcovia by mali apelovať na rodičov, aby tak čo najskôr urobili a majú im vysvetliť prínos týchto peňazí pre ich deti. Z týchto príspevkov sa kupuje spotrebný materiál pre deti – ako sú knižné ocenenia na konci roka, časť ide do ŠVP a pod. Nič z toho nezostáva ako majetok školy!

Zatiaľ je vyzbieraných len tesne nad polovicu sumy z minulého roka. Môže sa tým pádom stať, že nevyjde na koncoročné ocenenia detí a pod.

P. Gabaj – vysvetlil, že elektronický prevod mal slúžiť, len na uľahčenie platenia tohto príspevku pre rodičov, ktorý uprednostňujú tento spôsob. Ukazuje sa však, že táto informácia bola mylne rodičom prezentovaná ako jediný spôsob platby tohto príspevku.

P. Bernáth bude inštruovať triednych učiteľov, kde triedny zástupca nebol dnes prítomný na zasadnutí, aby informovali triedu o všetkých týchto dohodnutých skutočnostiach.

Triedni zástupcovia dostanú zoznamy za triedu + p. Gabaj pošle e-mail (triedny zástupca vystúpi pred triedou a zdôrazní význam príspevkov).

Otázka od rodiča – kto má fyzicky zbierať peniaze na ZRŠ? Triedna učiteľka alebo triedny zástupca? Odpoveď p. Bernátha – triedna učiteľka.

1. Schvaľovanie rozpočtu združenia za rok 2017/2018.

Rozpočet (v prílohe) bol schválený jednohlasne (za hlasovalo 13 ľudí, zdržalo sa 0, proti bolo 0 ľudí).

25% z príspevkov triedy do ZRŠ zostane v triede na výlety, školu v prírode, lyžiarsky výcvik, čo si trieda dohodne – motivácia prispieť.

Akcie, o ktoré žiadali učitelia (zoznam akcií tvorí prílohu tejto zápisnice) – bude vyplácať p. Gabaj postupne podľa priorít.

Zasadnutie ukončil p. Gabaj.

Prílohy:

- rozpočet združenia na šk. rok 2017/2018,

- plánované akcie na tento šk. rok,

- prezenčná listina.

V Bratislave dňa: 4.12.2017

Zapisovateľ: Ing. Gabriela Bezáková

Overovateľ: Ing. Zoltán Benkovics